Utagawa Kuniyoshi

**Utagawa Kuniyoshi** (歌川国芳), født 1797, død 14. mars 1861, var en japansk kunstner, grafiker og illustratør. Han regnes sammen med Kunisada og Hiroshige som de fremste i ukiyo-e under den sene Edo-perioden.

## Biografi
Utagawa Kuniyoshi ble født i nærheten av Nihonbashi, i hovedstaden Edo. Han var sønn av en silkefarger og hans barndomsnavn var Yoshisaburō. Som ungdom likte han bildebøkene til Kitao Shigemasa og Kitao Masayoshi, samt verkene til Katsukawa Shun'ei og Katsukawa Shuntei.

I 1811 ble han lærling ved et studioet til Toyokuni I, hvor han lærte å lage yakusha-e (portretter av skuespillere) og bijin-ga (portretter av vakre kvinner) i Utagawa-stilen. I begynnelsen av karrieren ble han imidlertid overskygget av mer suksessrike kunstnere, en av dem var Kunisada som også var Toyokunis lærling, og det sies at han hadde det så vanskelig økonomisk at han begynte å selge tatami for å få endene til å møtes. Han oppnådde først suksess i 1827 med de fem første krigerbildene (musha-e) i The 108 Heroes fra den populære Suikoden. Denne bildeserien hentet inspirasjon fra Takizawa Bakins japanske oversettelse av Tales from the Swamps, som skildrer edle røvere som kjemper mot skurke lignende myndigheter. Disse gjorde ham berømt og førte til en økt interesse for Suikoden, noe som resulterte i en ny utgave av verket to år senere.

Utagawa Kuniyoshi ble etter hvert en av de fremste artistene i den sene Edo-perioden. Han laget krigsbildene han har blitt kjent for, men laget også yakusha-e, bijin-ga, landskap, studier av livet i havet, mitae-e (humoristiske bilder) og skrekk illustrasjoner. Han jobbet både på enkeltbilder og med trippelbilder. Totalt skapte han rundt 20 000 verk. I løpet av 1840-årene ble han utsatt for sensur ved et par anledninger, en gang under Tenpō-reformene da bilder av skuespillere ble midlertidig forbudt, og i 1843 ble han tvunget til å sensurere trippelbilde Minamoto no Yorimitsu og Jordedderkoppen ettersom det ble ansett som politisk satire. Han hentet også inspirasjon fra vestlig kunst, blant annet i anatomi og perspektivteknikker og forsvinningspunkt. Vestlige bøker og trykk var tilgjengelig på dette tidspunktet via import fra den nederlandske handelsstasjonen Dejima, og Utagawa hadde sin egen samling av slike. Han hadde flere lærlinger, inkludert Yoshitoshi, Yoshitora og Yoshikazu.
Fil:Takiyasha the Witch and the Skeleton Spectre.jpg|Takiyasha, heksen og skjelettet
Fil:Yoshitsune aangevallen door Taira geesten-Rijksmuseum RP-P-1979-177.jpeg|Yoshitsune og Benkei beskytter seg mot spøkelsene til Taira-klanen
Fil:Miyamoto Musashi killing a giant nue.jpg|Miyamoto Musashi dreper et uhyre
Fil:Poem-by-Empress-Jito-by-Utagawa-Kuniyoshi.png|Dikt av keiserinne Jito
Fil:Oda-Nobunaga-by-Utagawa-Kuniyoshi.png|Krigsherren Oda Nobunaga
Fil:Saito Oniwakamaru.jpg|Saito Oniwakamaru, den unge Benkei, kjemper mot en gigantisk karpe
Fil:Kagesue, Takatsuna and Shigetada crossing the Uji river.jpg|Samurai Kajiwara Kagesue, Sasaki Takatsuna og Hatakeyama Shigetada krysser Uji elven under Genpei-krigen
Fil:Utagawa Kuniyoshi, Portrait of Chicasei Goyô (Wu Yong) (1827–1830).jpg|Go Yō (Wu Yong) fra Tales from the Swamps
Fil:La expedición de Xu Fu, por Utagawa Kuniyoshi.jpg|Alkymisten Xu Fus ekspedisjon
Fil:Hatsuhana doing penance under the Tonosawa waterfall.jpg|Hatsuhana gjør bot under Tonosawa-fossen
Fil:Kuniyoshi Utagawa, Women 16.jpg|Kvinne foran speilet
Fil:Utagawa Kuniyoshi - Couple under a mosquito-net after love-making ca. 1855.jpg|Et par etter kjærlighetsakt under et myggnett 
Fil:Kuniyoshi Utagawa, Tiger.jpg|Tiger


## Referanser